জানা যায়, সাবিকুন নাহার গলাচিপা পৌরসভার ২ নম্বর ওয়ার্ডের শ্যামলীবাগ এলাকার বাসিন্দা কাঠশ্রমিক জালাল মৃধার মেয়ে। তিনি পটুয়াখালী সরকারি বিশ্ববিদ্যালয় কলেজের বিবিএস (অনার্স) হিসাববিজ্ঞান বিভাগের তৃতীয় বর্ষের ছাত্রী। গত ১১ জুলাই বুধবার বাসার সামনে গাছের পেয়ারা ছেঁড়ে একই এলাকার বেল্লালের নেতৃত্বে চার-পাঁচজন বখাটে। এতে সাবিকুন নাহার নিষেধ করায় বাগি¦তণ্ডার একপর্যায়ে বেল্লালের নেতৃত্বে বখাটেরা তার মাথাসহ শরীরের বিভিন্ন স্থানে প্রচণ্ড আঘাত করে। এতে ছাত্রী সাবিকুন নাহার অচেতন হয়ে গেলে লুটিয়ে পড়েন। তাৎক্ষণিক স্থানীয় লোকজন তাকে গলাচিপা উপজেলা স্বাস্থ্য কমপ্লেক্সে নিয়ে গেলে কর্তব্যরত চিকিৎসক উন্নত চিকিৎসার জন্য তাকে বরিশাল শেরেবাংলা মেডিক্যাল কলেজ ও হাসপাতালে নিয়ে যান। সেখানে ২৬ ঘণ্টা পর জ্ঞান ফিরলেও বাকরুদ্ধ ও বিছানায় শয্যাশায়ী। বাবা জালাল মৃধা টাকার অভাবে সম্পূর্ণ চিকিৎসা না করিয়ে বরিশাল থেকে গলাচিপার নিজ বাসায় নিয়ে আসেন। সাবেকুন নাহারের এই সঙ্কটাপন্ন অবস্থা স্থানীয় সংবাদকর্মীর মাধ্যমে জানতে পেরে তার বাসায় যান। পরে উপজেলা প্রশাসন ও থানা পুলিশকে অবহিত করেন। পরে সোমবার সকালে গলাচিপা উপজেলা নির্বাহী কর্মকর্তা তৌছিফ আহমেদ, অধ্যক্ষ ফোরকান কবির, অধ্যক্ষ মো: শাহজাহান মিয়া, সাংবাদিক জাকির হোসাইন, হারুন-অর রশিদ, সাকিব হাসান, শিক্ষক শাওন পালসহ আরো অনেকে গিয়ে দেখা করেন এবং সাহায্যের হাত বাড়িয়ে দেন। তার অবস্থা গুরুতর হওয়ায় গলাচিপা স্বাস্থ্য কমপ্লেক্সের চিকিৎসক ঢাকা আগারগাঁওয়ে নিউরোলজি হাসপাতালে রেফার করেন। পরে ইউএনওসহ আরো অনেকের সহযোগিতায় চিকিৎসা করাতে ঢাকায় আসেন। চিকিৎসা করানোর পর সাবিকুন নাহার শারীরিকভাবে মোটামুটি সুস্থ হলেও মানসিকভাবে দুর্বল হয়ে পড়েছেন।